Diit 3
Pal ruɔ̱n waaŋ kɛ kui̱ lua̱k
(Dit Dee-bid ëë kɛtdɛ mëë cɛ rɔ bar kɛ gatdɛ ni Ɛ̈b-ca-lom)
1
Ɛŋu ci ji̱ tɛ̈rä ŋuan inɔ mɔ
lö Kuoth Nhial,
mɔ ci nɛy ti ŋuan rɔ̱ jiɛc
kɛ kui̱dä mɔ.
2
Ruac nɛy ti ŋuan kɛ kui̱dä wäkɛ i̱,
“/Cɛ luäk bi jek kä Kuoth.”
3
Duundɛ ɣöö ɛ ji̱n ko̱tdä
lö Kuoth Nhial,
kä ɛ ji̱n buɔ̱mdä min
kap wi̱cdä nhial.
4
Kä cua̱ Kuoth Nhial cɔl
kɛ jɔw mi di̱i̱t,
kä cuɛ ɣä loc ni wi̱i̱ pa̱a̱mdɛ
min rɛl rɔ.
5
Ɣän mi dëë tɔ̱ɔ̱c, ɛ dëë niɛn,
dëë rɔ nyɔk kɛ kër,
kɛ ɣöö Kuoth Nhial,
ɛ jɛn gaŋ ɣä mɔ.
6
Ɣän /cä bi dual
kɛ nɛy ti bathdɔɔri wäl
ti makɛ ɣä pëkni diaal.
7
Ku ben lö Kuoth Nhial,
bër luäk ɣä lö Kuothdä.
Kɛ ɣöö la pätdi jio̱m ji̱ tɛ̈rä,
kä la tɛŋi lɛc ji̱ nyuɔɔni piny.
8
Kä luäk bëë kä ji̱n Kuoth Nhial,
a puɔ̱thdu bëë kä nɛɛku.
